ई नवा तरीका, कलर टीवी के बिकास क्रम में 1950 के दशक के बाद के ईजाद हवे आ डिजिटल टीवी एकही बैंडविर्थ में एक्के साथ कई चैनल के प्रसारण करे में सक्षम होला, आ अउरी कई किसिम के नया फीचर सपोर्ट करे ला जे एनालॉग टीवी में संभव ना रहल। एनालाग से डिजिटल में बदलाव के प्रक्रिया लगभग 2006 के आसपास सुरू भइल आ ज्यादातर ढेर बिकसित देस सभ में ई काम पूरा भ गइल बाटे। बाकी देस अभी बिचबिचवा स्थिति में बाने आ डिजिटल टीवी के अपना रहल बाड़ें। एकरे खाती दुनिया के अलग-अलग देसवन में अलग किसिम के मानक (स्टैंडर्ड) तइयार कइल गइल बाड़ें।